Diari Oficial de la Generalitat Valenciana


Sumari del DOGV 3859, del 18-10-2000 (2000/7897)

ORDRE de 29 de juny de 2000, de la Conselleria de Cultura i Educació, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/7897


Data del document
:   29-06-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Mutxamel
    * València
    * Sagunt
    * ensenyament privat

ORDRE de 29 de juny de 2000, de la Conselleria de Cultura i Educació, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats. [2000/7897]
  
Els expedients han sigut iniciats a instància dels representants de la titularitat dels centres, els quals sol·liciten l'autorització per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per mitjà de resolucions individualitzades per a cada centre, l'adequació de les instal·lacions proposades (pel que fa a espais educatius) a allò disposat en el Reial Decret 1004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou l'informe favorable de la Unitat Tècnica de Construccions i la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, modificat i completat pels reials decrets 1487/1994, d'1 de juliol (BOE de 28 07.94) i 173/1998, de 16 de febrer (BOE de 17.02.98); el Reial Decret 1004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la formació professional en l'àmbit del sistema educatiu i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en els nivells indicats, a cadascun dels centres que s'indiquen en l'annex, atenent el nombre d'unitats i capacitat màxima de llocs escolars que s'hi especifiquen.
  
Segon
  
Modificar, si és procedent, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Els centres podran continuar impartint els ensenyaments del sistema educatiu anterior a la LOGSE mentre estos no s'extingisquen, conformement al calendari vigent d'implantació de la nova ordenació del sistema educatiu.
  
DISPOSICIONS ADDICIONALS
  
Primera
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir el que es disposa en l'article 6 del Reial Decret 1004/1991 (BOE de 26.06.91), i en el Decret 193/1988, de 12 de desembre, del Consell de la Generalitat Valenciana (DOGV de 02.02.89), pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de juny de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: San Roque
  
Titular: Patronato Parroquial San Roque
  
Domicili: c/ José Grollo, 20
  
Localitat: València
  
Província: València
  
Codi: 20929128
  
Ensenyaments que s'autoritzen: Educació Infantil Segon Cicle amb 3 unitats i 72 llocs escolars
  
Composició resultant de la resta del centre:
  
- 6 unitats d'Educació Primària amb 143 llocs escolars
  
- 12 unitats d'Educació Secundària Obligatòria amb 323 llocs escolars
  
- 4 unitats de Batxillerat amb 101 llocs escolars en les modalitats de Ciències de la Natura i de la Salut, i Humanitats i Ciències Socials
  
- 2 grups de Tècnic en Gestió Administrativa amb 60 llocs escolars
  
Centre: Adventista
  
Titular: Asociación de Iglesias Cristianas
  
Domicili: Carretera de Petrés, s/n
  
Localitat: Sagunt
  
Província: València
  
Codi: 93054744
  
Ensenyaments que s'autoritzen: Educació Secundària Obligatòria amb 8 unitats i 232 llocs escolars
  
Composició resultant de la resta del centre:
  
- 3 unitats d'Educació Infantil, 2n Cicle, amb 75 llocs escolars
  
- 6 unitats d'Educació Primària amb 150 llocs escolars
  
- 4 unitats de Batxillerat amb 125 llocs escolars en les modalitats de Ciències de la Natura i de la Salut, Humanitats i Ciències Socials, i Tecnologia.
  
Centre: Juan Comenius
  
Titular: Sociedad Cooperativa Valenciana Juan Comenius
  
Domicili: c/ Músico Jarque Cuallado, 9
  
Localitat: València
  
Província: València
  
Codi: 57943260
  
Ensenyaments que s'autoritzen:
  
- 3 Cicles Formatius de Grau mitjà:
  
\* 1 grup de Tècnic en Laboratori d'Imatge amb 28 llocs escolars
  
\* 1 grup de Tècnic en Gestió Administrativa amb 28 llocs escolars
  
\* 2 grups de Tècnic en Equips Electrònics de Consum amb 56 llocs escolars, que s'impartiran en doble torn
  
- 6 Cicles Formatius de Grau Superior, que tindran la següent capacitat màxima:
  
\* 2 grups de Tècnic Superior en Administració i Finances amb 56 llocs escolars
  
\* 2 grups de Tècnic Superior en Desenrotllament de Productes Electrònics amb 56 llocs escolars
  
\* 2 grups de Tècnic Superior en Imatge amb 56 llocs escolars
  
\* 2 grups de Tècnic Superior en So amb 56 llocs escolars
  
\* 2 grups de Tècnic Superior en Educació Infantil amb 56 llocs escolars
  
\* 2 grups de Tècnic Superior en Realització d'Audiovisuals i Espectacles amb 56 llocs escolars (un grup de matí i un altre de vesprada)
  
Composició resultant de la resta del centre:
  
- 9 unitats d'Educació Infantil Segon Cicle amb 225 llocs escolars
  
- 18 unitats d'Educació Primària amb 450 llocs escolars
  
- 12 unitats d'Educació Secundària Obligatòria amb 360 llocs escolars
  
- 4 unitats d'Educació Especial (suport a la integració)
  
- Reserva d'espais de Formació Professional, segons l'informe del Servei de Gestió i Supervisió de Projectes i Construccions de 5 de juny de 1998.
  
Centre: E.I.P.N.W. Centro de Estudios Básicos Atlas
  
Titular: José I. Garrigós Gosálvez i J. Luis Curt Tomás
  
Domicili: Ctra. Sant Vicent a Sant Joan , km. 8
  
Localitat: Mutxamel
  
Província: Alacant
  
Codi: 71073542
  
Ensenyaments que s'autoritzen:
  
- Educació Infantil 2n cicle amb 3 unitats i 75 llocs escolars
  
- Educació Secundària Obligatòria amb 4 unitats i 120 llocs escolars
  
- Tècnic en Comerç amb 2 grups i 60 llocs escolars en doble torn
  
- Tècnic en Farmàcia amb 2 grups i 60 llocs escolars en doble torn
  
Composició resultant de la resta del centre:
  
- 6 unitats d'Educació Primària amb 150 llocs escolars
  
- 4 unitats de Batxillerat amb 140 llocs escolars en les modalitats de Ciències de la Natura i de la Salut, i Humanitats i Ciències Socials
  
- 2 grups de Tècnic Superior en Anatomia Patològica i Citologia amb 60 llocs escolars
  
- 2 grups de Tècnic Superior en Gestió Comercial i Màrqueting amb 60 llocs escolars
  
- 2 grups de Tècnic Superior en Ortoprotèsica amb 52 llocs escolars